CELEX: 32008D0595
Language: lt
Date: 1214352000000
Title: 2008/595/EB: 2008 m. birželio 25 d. Komisijos sprendimas, iš dalies keičiantis Sprendimą 2004/452/EB, nustatantį sąrašą įstaigų, kurių tyrėjai gali naudotis konfidencialiais duomenimis mokslo reikmėms (pranešta dokumentu Nr. C(2008) 3019) (Tekstas svarbus EEE)

19.7.2008   
            
            
               LT
            
            
               Europos Sąjungos oficialusis leidinys
            
            
               L 192/60
            
         
      KOMISIJOS SPRENDIMAS
   
   2008 m. birželio 25 d.
   iš dalies keičiantis Sprendimą 2004/452/EB, nustatantį sąrašą įstaigų, kurių tyrėjai gali naudotis konfidencialiais duomenimis mokslo reikmėms
   (pranešta dokumentu Nr. C(2008) 3019)
   (Tekstas svarbus EEE)
   (2008/595/EB)
   EUROPOS BENDRIJŲ KOMISIJA,
   atsižvelgdama į Europos Bendrijos steigimo sutartį,
   atsižvelgdama į 1997 m. vasario 17 d. Tarybos reglamentą (EB) Nr. 322/97 dėl Bendrijos statistikos (1), ypač į jo 20 straipsnio 1 dalį,
   kadangi:
   
               (1)
            
            
               2002 m. gegužės 17 d. Komisijos reglamentu (EB) Nr. 831/2002, įgyvendinančiu, dėl teisės naudotis konfidencialiais duomenimis mokslo reikmėms, Tarybos reglamentą (EB) Nr. 322/97 dėl Bendrijos statistikos (2), nustatomos teisės naudotis Bendrijos institucijai perduotais konfidencialiais duomenimis suteikimo sąlygos, kad mokslo reikmėms galima būtų daryti statistines išvadas, ir nustatomos Bendrijos bei nacionalinių institucijų bendradarbiavimo taisyklės, kurios palengvintų tokios teisės suteikimą.
            
         
               (2)
            
            
               Komisijos sprendimu 2004/452/EB (3) nustatytas įstaigų, kurių tyrėjai gali naudotis konfidencialiais duomenimis mokslo reikmėms, sąrašas.
            
         
               (3)
            
            
               Darbo, darbo santykių ir solidarumo ministerijai, Sveikatos, jaunimo ir sporto reikalų ministerijai ir Biudžeto, valstybės sąskaitų ir valstybės tarnybos ministerijai pavaldus Mokslinių tyrimų, studijų ir statistikos direktoratas (Direction de la recherche, des études, de l’évaluation et des statistiques – DREES) turi būti laikomas nustatytas sąlygas atitinkančia įstaiga ir todėl turėtų būti įtraukti į Reglamento (EB) Nr. 831/2002 3 straipsnio 1 dalies e punkte nurodytų įstaigų, organizacijų ir institucijų sąrašą.
            
         
               (4)
            
            
               Šiame sprendime nustatytos priemonės atitinka Statistinių duomenų konfidencialumo komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2004/452/EB priedas keičiamas šio sprendimo priedo tekstu.
   2 straipsnis
   Šis sprendimas skirtas valstybėms narėms.
   
      Priimta Briuselyje, 2008 m. birželio 25 d.
      
         
            Komisijos vardu
         
         Joaquín ALMUNIA
         
         
            Komisijos narys
         
      
   
   
      (1)  OL L 52, 1997 2 22, p. 1. Reglamentas su paskutiniais pakeitimais, padarytais Europos Parlamento ir Tarybos reglamentu (EB) Nr. 1882/2003 (OL L 284, 2003 10 31, p. 1).
   
      (2)  OL L 133, 2002 5 18, p. 7. Reglamentas su paskutiniais pakeitimais, padarytais Reglamentu (EB) Nr. 606/2008 (OL L 166, 2008 6 27, p. 16).
   
      (3)  OL L 156, 2004 4 30, p. 1. Sprendimas su paskutiniais pakeitimais, padarytais Sprendimu 2008/291/EB (OL L 98, 2008 4 10, p. 11).
   
      PRIEDAS
      
         
            „PRIEDAS
            Įstaigos, kurių tyrėjai gali naudotis konfidencialiais duomenimis mokslo reikmėms
            Europos centrinis bankas
            Ispanijos centrinis bankas
            Italijos centrinis bankas
            Kornelio universitetas (Niujorko valstija, JAV)
            Niujorko universiteto Barucho koledžo Politikos mokslų katedra (Niujorko valstija, Jungtinės Amerikos Valstijos)
            Vokietijos centrinis bankas
            Europos Komisijos Užimtumo, socialinių reikalų ir lygių galimybių generalinio direktorato Užimtumo analizės skyrius
            Tel Avivo universitetas (Izraelis)
            Pasaulio bankas
            Prinstono universiteto Vudro Vilsono visuomeninių ir tarptautinių reikalų mokyklos Sveikatos ir gerovės centras (SGC) (Niudžersis, Jungtinės Amerikos Valstijos)
            Čikagos universitetas (ČU) (Ilinojus, JAV)
            Ekonominio bendradarbiavimo ir plėtros organizacija (EBPO)
            Kanados statistikos departamento Šeimos ir darbo studijų skyrius (Otava, Ontarijas, Kanada)
            Ekonometrikos ir statistinės paramos kovai su sukčiavimu (ESAF) skyrius, Europos Komisijos Jungtinio tyrimų centro generalinis direktoratas
            Paramos Europos mokslinių tyrimų erdvei (SERA) skyrius, Europos Komisijos Jungtinio tyrimų centro generalinis direktoratas
            Jorko universiteto Atkinsono liberaliųjų ir profesinių studijų fakulteto Socialinių mokslų mokyklos Kanados mokslinių tyrimų katedra (Ontarijas, Kanada)
            Čikagos Ilinojaus universitetas (ČIU) (Čikaga, JAV)
            Kalifornijos universiteto Rady vadybos mokykla (San Diegas, JAV)
            Darbo, darbo santykių ir solidarumo ministerijos Mokslinių tyrimų, studijų ir statistikos direktoratas (Direction de l’Animation de la Recherche, des Études et des Statistiques – DARES, Paryžius, Prancūzija)
            Niujorko valstybinio universiteto Mokslinių tyrimų fondas (RFSUNY, Olbanis, JAV)
            Suomijos pensijų centras (Eläketurvakeskus – ETK, Suomija)
            Darbo, darbo santykių ir solidarumo ministerijai, Sveikatos, jaunimo ir sporto reikalų ministerijai ir Biudžeto, valstybės sąskaitų ir valstybės tarnybos ministerijai pavaldus Mokslinių tyrimų, studijų ir statistikos direktoratas (Direction de la recherche, des études, de l’évaluation et des statistiques – DREES, Paryžius, Prancūzija).“